Еврейската махала (), понякога наричан Чифутски квартал или Чифутана (), е махала на столицата на Северна Македония Скопие, разположена в подножието на Скопското кале на брега на река Вардар като продължение на Пайко махала. До края на XIX век кварталът е една от най-бедните и консервативни части на Скопие. В началото на XX век, със забогатяването на неговите жители, започват да се появяват по-големи и по-хубави къщи с европейски архитектурни елементи и стилове. Такъв пример е Народният театър, чието изграждане трае от 1921 до 1927 година, както и сградата на скопската община, срутила се при земетресението от 1963 година.